ระยองกลับมาคึกคัก คนไทยแห่เที่ยว ยังทันได้กิน บุฟเฟต์ทุเรียน
นักท่องเที่ยวชาวไทยเริ่มเดินทางมาเที่ยวซื้อผลไม้ เงาะ ทุเรียน มังคุด ที่จ.ระยอง สวนสุภัทราแลนด์ ยังเก็บบุฟเฟต์ผลไม้หัวละ 550 บาท กินได้ทุกอย่าง หลายคนบ่นถึงเกาะเสม็ด อยากไปเที่ยวแล้ว หลังปิดไปนาน วันที่ 3 มิ.ย. ที่จังหวัดระยอง ผู้สื่อข่าวรายงานว่า เริ่มมีนักท่องเที่ยวจากต่างจังหวัดเข้ามาเที่ยว บรรยากาศคึกคักขึ้นมากทั้งนี้ ส่วนใหญ่บอกว่า ดีใจที่รัฐบาลให้มีการท่องเที่ยวเดินทางข้ามจังหวัดได้แล้ว ซึ่งส่วนใหญ่จะตรงไปสวนผลไม้ซื้อทุเรียน มังคุด เงาะ รวมถึงตามตลาดผลไม้ และตามชายหาดต่างๆ เช่น หาดแสงจันทร์ หาดสุชาดา หาดสวนสน หาดแม่รำพึง หาดพลาหาดพยูน แต่ก็บ่นเสียดายที่เกาะเสม็ด หรือเกาะแก้วพิสดาร ยังไม่เปิดให้นั่งเรือข้ามไปเที่ยว ซึ่งเกาะเสม็ดจะเริ่มเปิดในวันที่ 1 ก.ค. นี้นายโชติชัย บัวดิษ ผจก.สวนสุภัทราแลนด์ อ.บ้านค่าย กล่าวว่า วันนี้เราเก็บค่าหัว 550 บาท กินผลไม้ได้ทุกอย่าง มีคนไทยมาเที่ยวประมาณ 300 คน ส่วนชาวต่างชาติยังมาไม่ได้ อย่างไรก็ตาม ขอให้คนไทยช่วยสนับสนุนผลไม้ไทยด้วย
นักท่องเที่ยวชาวไทยเริ่มเดินทางมาเที่ยวซื้อผลไม้ เงาะ ทุเรียน มังคุด ที่จ.ระยอง สวนสุภัทราแลนด์ ยังเก็บบุฟเฟต์ ผลไม้หัวละ 550 บาท กินได้ทุกอย่าง หลายคนบ่นถึงเกาะเสม็ด อยากไปเที่ยวแล้ว
เที่ยวระยอง,บุฟเฟ่ต์ทุเรียน,ทุเรียนระยอง,สวนสุภัทราแลนด์,บุฟเฟต์ทุเรียน,บุฟเฟ่ต์ผลไม้,ข่าวทั่วไป